Vtáčnik (národná prírodná rezervácia)

Vtáčnik je národná prírodná rezervácia v správe štátnej ochrany prírody Ponitrie. Nachádza sa v katastrálnom území obcí Lehota pod Vtáčnikom, Kľak a Kamenec pod Vtáčnikom v okrese Prievidza a okese Žarnovica v Trenčianskom a Banskobystrickom kraji. Územie bolo vyhlásené v roku 1950 a novelizované v roku 1993 na rozlohe 245,62 ha. Ochranné pásmo nebolo určené. Na území rezervácie platí 5. stupeň ochrany. Nachádza sa v Chránenej krajinnej oblasti Ponitrie. Predmetom ochrany je: Typické vrcholové spoločenstvá buka vystavené extrémnym klimatickým pomerom. Podobné spoločenstvá sú aj v iných pohoriach, kde však vznikli prevažne odstránením vyššie položených spoločenstiev smrečín a kosodreviny. Referencie Pozri aj Vtáčnik (vrch vo Vtáčniku) Iné projekty Commons ponúka multimediálne súbory na tému Vtáčnik (národná prírodná rezervácia) Externé odkazy Vtáčnik v Zozname osobitne chránených častí prírody SR Chránené územia, Štátna ochrana prírody Slovenskej republiky Zdroj Tento článok je čiastočný alebo úplný preklad článku Vtáčnik (hora) na českej Wikipédii.